พอดีไม่สบายตัวเนื่องจากมีอาการหน่วงบริเวณอัณฑะจึงไปพบแพทย์ แล้วทำการอัลตราซาวด์ยริเวณอัณฑะกับช่องท้องสรุปเป็นเส้นเลือดขอดที่อัณฑะ ไม่มีก้อนนิ่ว ไตปกติ ในช่องท้องปกติทุกอย่างบอกต้องผ่า ถ้าผ่าเสร็จคือต้องนอนโรงพยาบาลไหมครับ เขาบอกแค่เจาะรูส่องกล้องประมาณนี้ แล้วมีวิธีอื่นรักษาอีกไหมครับถ้ามีอาการปวดๆหน่วงๆสามารถกินยาแก้ปวดได้ไหม
สวัสดีค่ะ ภาวะหลอดเลือดดำอัณฑะขอด เป็นภาวะที่หลอดเลือดดำในถุงอัณฑะบวมหรือขยายตัวขึ้น ซึ่งอาจส่งผลให้อัณฑะผลิตอสุจิได้น้อยและอสุจิมีภาพต่ำลง และอาจทำให้เกิดภาวะมีบุตรยากหรือส่งผลให้ลูกอัณฑะหดตัวลงตามมาได้จึงควรได้รับการรักษา โดยการรักษานั้นยแพทย์จะผ่าตัดรักษาหลอดเลือดดำบริเวณอัณฑะ เพื่อเปลี่ยนเส้นทางให้เลือดไหลเวียนไปในทิศทางที่ควรจะเป็น ทั้งนี้ แพทย์อาจแนะนำวิธีการผ่าตัดต่าง ๆ โดยพิจารณาตามความเหมาะสมในผู้ป่วยแต่ละคน ซึ่งขึ้นอยู่กับความรุนแรงของโรค ซึ่งถ้าแพทย์พิจารณาแล้ว่าควรทำการผ่าตัดนั้นก็ควรทำตามคำแนะนำของแพทย์ผู้ดูแล และการผ่าตัดส่องกล้องจัดเป็นนการผ่าตัดขนาดเล็กมากๆ ใช้เวลาฟื้นตัวค่อนข้างน้อยค่ะสำหรับผู้ป่วยที่เข้ารับการผ่าตัด สามารถกลับไปทำงานได้หลังการผ่าตัด 1-2 วัน แต่ควรงดออกกำลังกายประมาณ 2 สัปดาห์ หากมีอาการเจ็บปวดหลังผ่าตัด แพทย์อาจแนะนำให้รับประทานยาพาราเซตามอลหรือยาไอบูโพรเฟน เพื่อบรรเทาอาการที่เกิดขึ้นได้